**REPUBLIKA HRVATSKA**

**ZAGREBAČKA ŽUPANIJA**

**OPĆINA BISTRA**

**III. OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE BISTRA ZA 2024. GODINU**

Sukladno članku 76. i 79. Zakona o proračunu ( “Narodne novine” br. 144/21 ) i članka 17., 21. i 23. Pravilnika o polugodišnjem i godišnjem izvještaju o izvršenju proračuna ( “Narodne novine” br. 85/2023 ), donosimo obrazloženje Polugodišnjeg izvještaja o izvršenju Proračuna Općine Bistra za razdoblje od 01.01. – 30.06.2024. godine.

Proračun Općine Bistra za 2024. godinu donesen je na 27. sjednici Općinskog vijeća održanoj 14.12.2023. godine ( ”Službeni glasnik Općine Bistra” br. 8/2023 ).

I. Izmjena i dopuna Proračuna Općine Bistra za 2024. godinu donesena je 21.05.2024. g. na 30. sjednici Općinskog vijeća Općine Bistra ( ”Službeni glasnik Općine Bistra” br. 4/2024 ).

Polugodišnji izvještaj o izvršenju Proračuna Općine Bistra za 2024. godinu prikazuje se prema I. Izmjeni i dopuni Proračuna Općine Bistra za 2024. godinu.

Sukladno članku 17., 21 i 23. Pravilnika o polugodišnjem i godišnjem izvještaju o izvršenju proračuna (“Narodne novine” br. 85/2023 ) obrazloženje polugodišnjeg izvještaja o izvršenju proračuna sastoji se od obrazloženja općeg dijela izvještaja i posebnih izvještaja: Izvještaj o korištenju proračunske zalihe, Izvještaj o zaduživanju na domaćem i stranom tržištu novca i kapitala, Izvještaja o danim jamstvima i plaćanjima po protestiranim jamstvima.

1. **OBRAZLOŽENJE OPĆEG DIJELA**

Opći dio godišnjeg izvještaja o izvršenju proračuna Općine Bistra sastoji se od:

* Sažetka Računa prihoda i rashoda i Računa financiranja
* Računa prihoda i rashoda
* Računa financiranja.

***Sažetak Računa prihoda i rashoda i Računa financiranja*** sadrži prikaz ukupno ostvarenih prihoda i primitaka, te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda, odnosno primitaka i izdataka.

Sažetak može sadržavati podatke o prijenosu sredstava iz prethodne godine i prijenosu sredstava u sljedeću godinu/razdoblje, odnosno podatke o prenesenom višku odnosno manjku iz prethodne godine i višku odnosno manjku za prijenos u sljedeću godinu/razdoblje.

Podaci u sažetku Računa prihoda i rashoda i Računa financiranja iskazuju se za izvještajno razdoblje, uključujući i izvještajno razdoblje prethodne godine te izvorni plan odnosno rebalans i tekući plan, indeks ostvarenja/izvršenja za izvještajno razdoblje u odnosu na ostvarenje/izvršenje za izvještajno razdoblje prethodne godine i indeks ostvarenja/izvršenja za izvještajno razdoblje u odnosu na tekući plan za proračunsku godinu.

***Račun prihoda i rashoda*** sadrži prikaz prihoda i rashoda i iskazuje se prema proračunskim klasifikacijama u izvještajima:

– izvještaj o prihodima i rashodima prema ekonomskoj klasifikaciji,

– izvještaj o prihodima i rashodima prema izvorima financiranja,

– izvještaj o rashodima prema funkcijskoj klasifikaciji.

***Račun financiranja*** sadrži prikaz primitaka i izdataka i iskazuje se prema proračunskim klasifikacijama u izvještajima:

– izvještaj računa financiranja prema ekonomskoj klasifikaciji,

– izvještaj računa financiranja prema izvorima financiranja.

* 1. ***Sažetak Računa prihoda i rashoda i Računa financiranja***

Ukupni prihodi u razdoblju od 01.01. – 30.06.2024. godine iznose 2.681.823,61 €, što je 32,45 % od planiranih prihoda i 101,37 % od izvršenih prihoda u istom razdoblju prethodne godine.

Prihodi poslovanja iznose 2.611.344,50 €, što je 34,93 % u odnosu na planirane prihode u 2024. g. i 99,94 % u odnosu na izvršenje u istom razdoblju prošle godine kada je izvršeno 2.613.022,61 €.

Prihodi od prodaje nefinancijske imovine iznose 70.479,11 €, što je 8,92 % od planiranih prihoda, dok je prošle godine u istom razdoblju izvršenje bilo 32.461,73 €, što iznosi 217,11 %.

Ukupni rashodi u razdoblju od 01.01. – 30.06.2024. godine iznose 2.453.340,67 €, što je 26,29 % od planiranih rashoda i 79,83 % od izvršenih rashoda u istom razdoblju prošle godine.

Rashodi poslovanja izvršeni su u iznosu od 2.330.685,91 €, što je 109,30 % u odnosu na izvršenje rashoda poslovanja u istom razdoblju 2023. g. kada je izvršeno 2.132.284,53 €. U odnosu na planirane rashode poslovanja u 2024. g. izvršenje iznosi 44,42 %.

Rashodi za nabavu nefinancijske imovine izvršeni su u iznosu od 122.654,76 €, što je 13,04 % u odnosu na izvršenje 2023. godine kada je izvršeno 940.918,40 €, a u odnosu na planirane rashode u 2024. godini izvršeno je 3,00 %.

Razlika ukupnih prihoda i ukupnih rashoda u razdoblju od 01.01. – 30.06.2024. godine je višak i iznosi 228.482,94 €.

Primitaka od financijske imovine i zaduživanja u razdoblju od 01.01. – 30.06.2024. godine nije bilo, dok u istom razdoblju prethodne godine primici od financijske imovine i zaduživanja iznosili su 41.679,52 €.

Izdaci za financijsku imovinu i otplate zajmova izvršeni su u iznosu 541.229,43 €, odnosno 88,46 % u odnosu na planirane izdatke, te 766,56 % u odnosu na izvršene izdatke u istom razdoblju prošle godine.

Neto zaduživanje iznosi 541.229,43 €.

U razdoblju od 01.01. – 30.06.2024. godine iz ostvarenog viška iz prethodnih godina u iznosu 658.660,77 € izvršeno je 320.727,57 €.

Ukupno ostvareni konsolidirani rezultat poslovanja u razdoblju od 01.01. – 30.06.2024. godine je višak i iznosi 7.981,08 €.

* 1. **Račun prihoda i rashoda**

***Prihodi i rashodi prema ekonomskoj klasifikaciji***

**PRIHODI**

U strukturi ukupnih prihoda vidljivo je da su u razdoblju od 01.01. – 30.06.2024. g. ***prihodi poslovanja*** ostvareni u iznosu od 2.611.344,50 €, što je 34,93 % od planiranog, a u odnosu na ostvarene prihode istog razdoblja 2023. g. izvršeno je 99,94 %.

Prihodi od poreza u prvih šest mjeseci 2024. godine ostvareni su u iznosu 1.527.901,31 €, što je 42,98 % od planiranih prihoda u 2024. godini i 92,13 % od izvršenih prihoda od poreza za isto razdoblje prethodne godine. Odnose se na prihode od poreza i prireza na dohodak, poreza na imovinu, poreza na robu i usluge i ostale prihoda od poreza.

Pomoći iz inozemstva i od subjekata unutar općeg proračuna ostvarene su u iznosu 664.684,37 €, što je 29,35 % od planiranih prihoda i 126,31 % od ostvarenih prihoda u istom razdoblju prethodne godine. Odnose se na tekuće pomoći iz državnog proračuna ( MUP – sanacija opasnih mjesta ) , tekuće i kapitalne pomoći iz županijskog proračuna ( Zagrebačka županija – asfaltiranje nerazvrstanih cesta, izgradnja pješačkog pločnika, kontrola populacije napuštenih pasa ) , kapitalne pomoći iz gradskog proračuna ( Grad Zaprešić – sufinanciranje izgradnje groblja ) i kapitalne pomoći iz državnog proračuna temeljem prijenosa EU sredstava za projekte: “Obnova zgrade stare škole u Poljanici Bistranskoj i kulturno-turistička revitalizacija kroz ITU mehanizam - Ekomuzej Bistra”, ”Izgradnja Područnog vrtića Kapljica”.

Prihodi od imovine ostvareni su u iznosu od 66.306,64 €, što je 87,23 % u odnosu na ostvarene prihode u istom razdoblju prethodne godine i 48,47 % u odnosu na plan za 2024. g. To su prihodi od kamata i zateznih kamata, prihodi od iznajmljivanja i zakupa imovine, naknade za koncesiju, naknade za korištenje nefinancijske imovine ( prema Rješenju HAKOM-a Hrvatski Telekom d.d. plaća naknadu za pristup i korištenje kabelske kanalizacije i pravo služnosti ), te ostali prihodi od nefinancijske imovine.

Prihodi od upravnih i administrativnih pristojbi, pristojbi po posebnim propisima i naknadama u periodu od 01.01. – 30.06.2024. godine ostvareni su u iznosu od 307.359,38 €, što je u odnosu na planirano u 2024. godini 21,78 % i 106,59 % u odnosu na ostvarene prihode u istom razdoblju prethodne godine. Odnose se na upravne i administrativne pristojbe ( prihodi od prodaje državnih biljega ), prihode po posebnim propisima ( vodni doprinos i šumski doprinos ), te prihode od komunalnog doprinosa i komunalne naknade.

Prihodi od prodaje proizvoda i robe, te pruženih usluga i prihodi od donacija u razdoblju od 01.01. -30.06.2024. godine ostvareni su u iznosu od 44.752,89 €, što je 42,21 % od planiranog iznosa za 2024. godinu i 70,38 % u odnosu na ostvarene prihode u istom razdoblju prethodne godine. Navedeni se prihodi najvećim dijelom odnose na prihode od Hrvatskih šuma, Grada Zagreba i Zagrebačke županije prema Sporazumu o sufinanciranju održavanja Sljemenske ceste Gornja Bistra – Crveni spust, na prihode od prodaje proizvoda Dječjeg vrtića Kapljica, te na prihode od donacija Općinske knjižnice Bistra.

Prihodi od kazni, upravne mjere i ostali prihodi izvršeni su u iznosu od 339,91 €, što je 14,46 % od plana za 2024. godinu i 83,98 % u odnosu na ostvarenje prethodne godine, a odnose se na prihode od troškova ovrha i kazni za ZET.

Prihodi od prodaje nefinancijske imovine u razdoblju od 01.01. – 30.06.2024. godine ostvareni su u iznosu od 70.479,11 €, što je 8,92 % u odnosu na planirane prihode, te 217,11 % u odnosu na izvršenje prethodne godine. Prihodi od prodaje nefinancijske imovine odnose se na prihode od prodaje ošasne imovine i prihode od prodaje zemljišta u Gospodarskoj zoni Bistra.

**RASHODI**

U razdoblju od 01.01. – 30.06.2024. g. ***rashodi poslovanja*** su izvršeni u ukupnom iznosu od 2.330.685,91 € ili 44,42 % od plana za 2024. godinu i 109,30 % od izvršenih rashoda u istom razdoblju prethodne godine.

Za rashode za zaposlene izvršeno je 599.982,87 €, što je u odnosu na plan za 2024. godinu 48,93 %, a indeks izvršenja za isto razdoblje prethodne godine iznosi 118,98 %. Rashodi za zaposlene odnose se na 11 službenika, 2 namještenika i 1 dužnosnika u Općini Bistra i na rashode za zaposlene za 2 proračunska korisnika: Dječji vrtić Kapljica i Općinska knjižnica Bistra. Dječji vrtić Kapljica ima zaposlenih 40 djelatnika, a Općinska knjižnica Bistra ima zaposlene 2 djelatnice.

Materijalni rashodi izvršeni su u iznosu 1.102.960,46 €, odnosno 43,74 % prema planu za 2024. g. i 76,77 % prema izvršenju za isto razdoblje prethodne godine. Materijalni rashodi se odnose na naknade troškova zaposlenima ( naknade za prijevoz, službena putovanja, stručna usavršavanja i ostale naknade troškova zaposlenima), rashode za materijal i energiju ( uredski materijal, energija, sitni inventar i materijal i dijelovi za tekuće i investicijsko održavanje, službena i radna odjeća i obuća ), rashode za usluge ( usluge telefona i pošte, usluge tekućeg i investivijskog održavanja, usluge promidžbe i informiranja, komunalne usluge, intelektualne usluge, zdravstvene i veterinarske usluge, računalne usluge i ostale usluge ), i ostale nespomenute rashode poslovanja ( naknade vijećnicima, povjerenstvima i sl., premije osiguranja, reprezentacija, članarine, pristojbe i naknade i ostali nespomenuti rashodi poslovanja ).

Smanjenje materijalnih rashoda u odnosu na prošlu godinu odnosi se materijal i sirovine ( namirnice u DV Kapljica ), materijale i dijelove za tekuće i investicijsko održavanje, usluge za tekuće i investicijsko održavanje, intelektualne i osobne usluge, naknade za rad predstavničkih i izvršnih tijela, povjerenstava i sl. i ostale nespomenute usluge.

Financijski rashodi izvršeni su u iznosu 74.438,25 €, odnosno 50,79 % od planiraniranih sredstava u 2024. godini i 362,00 % prema izvršenim rashodima prethodne godine. Financijski rashodi odnose se na otplate kamata po kreditima, bankarske usluge, usluge platnog prometa i ostale financijske rashode ( troškovi javnih bilježnika i sudskih pristojbi, Hrvatske radiotelevizije i Državnog proračuna - naplata 5 % prihoda ). Povećanje se odnosi na rashode od naslijeđene ošasne imovine.

Subvencije su izvršene u iznosu 10.852,67 €, što je 25,84 % od planiranog i 110,27 % od izvršenja istog razdoblja prethodne godine. Odnose se na subvencije trgovačkim društvima izvan javnog sektora ( sufinanciranje dječjih vrtića ).

Pomoći dane u inozemstvo i unutar općeg proračuna izvršene su u iznosu 57.923,07 €, odnosno prema planu za 2024. godinu 42,23 %, a prema izvršenju rashoda za isto razdoblje 2023. g. 223,01 %. Pomoći se odnose na tekuće pomoći proračunskim korisnicima drugih proračuna, Osnovnoj školi Bistra za sufinanciranje plaća učiteljicama na produženom boravku za 1. i 2. razrede, za financiranje drugih obrazovnih materijala za učenike OŠ Bistra za školsku godinu 2023./2024., za sufinanciranje škole u prirodi i školskih natjecanja, te sufinanciranje dječjih vrtića kojima je osnivač druga JLS, te kapitalne pomoći Domu zdravlja Zagrebačke županije za nabavu opreme. Povećanje se odnosi na kapitalne pomoći Domu zdravlja Zagrebačke županije kojih u prošloj godini nije bilo.

Naknade građanima i kućanstvima izvršene su u iznosu 20.309,49 €, odnosno 25,22 % prema planu za 2024. g. i 99,57 % u odnosu na izvršenje za 2023. godinu. Navedene naknade odnose se na naknade građanima i kućanstvima u novcu ( jednokratne pomoći socijalno ugroženim osobama i obiteljima, novčane pomoći za opremu novorođene djece, sufinanciranje troškova ostalih dječjih vrtića, stipendije i školarine, jednokratne novčane pomoći umirovljenicima ( ”Uskrsnica” ), prijevoz korisnika centra za rehabilitaciju Zaprešić ) i pomoći u naravi ( sufinanciranje troškova stanovanja, financiranje poštarine za plaćene račune komunalne naknade i refundacija troškova najamnine ).

Ostali rashodi izvršeni su u iznosu 464.219,10 €, odnosno sa 42,47 % prema planiranim sredstvima za 2024. g., a u odnosu na izvršenje istog razdoblja prethodne godine sa 405,39 %. Ostali rashodi odnose se na tekuće donacije političkim strankama, donacije korisnicima u kulturi ( udrugama ), sportu ( Zajednici sportskih udruga Općine Bistra ), donacije udrugama u gospodarstvu, udrugama u socijalnoj skrbi i zdravstvenoj zaštiti, udrugama za protupožarnu zaštitu ( DVD-u Bistra ), Hrvatskom crvenom križu, tekuće donacije vjerskim zajednicama ( Župi sv. Nikole biskupa Bistra ), te kapitalne pomoći Vodoopskrbi i odvodnji Zaprešić d.o.o. za vodno-komunalne projekte aglomeracije Zaprešić, za izgradnju sanitarnog kolektora, za izgradnju kanalizacijskih priključaka, za rekonstrukciju i dogradnju vodoopskrbnog cjevovoda i za prespoj vodovodnih priključaka, te kapitalne pomoći Komunalnom gospodarstvu Bistra d.o.o. za izgradnju groblja u Poljanici Bistranskoj te za nabavu strojeva i opreme.

***Rashodi za nabavu nefinancijske imovine*** u razdoblju od 01.01. – 30.06.2024. g. izvršeni su u iznosu 122.654,76 €, odnosno 3,00 % u odnosu na planirana sredstva za 2024. godinu i 13,04 % prema izvršenju istog razdoblja prethodne godine.

Rashodi za nabavu neproizvedene dugotrajne imovine u razdoblju od 01.01. – 30.06.2024.g. nisu izvršeni, te nije bilo ni izvršenja u istom razdoblju prošle godine.

Rashodi za nabavu proizvedene dugotrajne imovine iznose 111.404,76 € i odnose se na radove na projektu ”Izgradnja Područnog vrtića Kapljica”, ”Izgradnja semafora u Bistranskoj ulici”, nabavu postrojenja i opreme ( uredska oprema i namještaj, komunikacijska oprema i uređaji, strojevi i oprema za ostale namjene ), rashode za nabavu knjiga Općinske Knjižnice Bistra i rashode za nematerijalnu proizvedenu imovinu ( ulaganja u projektnu i prostorno - plansku dokumentaciju ).

Rashodi za dodatna ulaganja na nefinancijskoj imovini izvršeni su u iznosu od 11.250,00 € i odnose se na rashode za dodatna ulaganja na građevinskim objektima ( proširenje javne rasvjete i montaža led reflektora ).

**Prihodi i rashodi prema izvorima financiranja**

Prema strukturi izvora financiranja u razdoblju od 01.01. – 30.06.2024.g. izvršenje prihoda je prema sljedećim izvorima:

* Opći prihodi i primici = 1.653.835,36 € - 43,38 % u odnosu na planirano i 99,68 % od izvršenja istog razdoblja prošle godine
* Vlastiti prihodi = 67.037,31 € - 43,65 % u odnosu na planirano i 62,36 % od izvršenja istog razdoblja prošle godine
* Prihodi za posebne namjene = 350.740,68 € - 23,48 % u odnosu na planirano i 109,59 % od izvršenja istog razdoblja prošle godine
* Pomoći = 539.418,65 € - 26,79 % u odnosu na planirano i 102,50 % od izvršenja istog razdoblja prošle godine
* Donacije = 0,00 €
* Prihodi od prodaje ili zamjene nefinancijske imovine = 70.791,61 € - 8,96 % u odnosu na planirano i 218,08 % u odnosu na isto razdoblje prošle godine.

Prema strukturi izvora financiranja u razdoblju od 01.01. – 30.06.2024.g. izvršenje rashoda odnosi se na sljedeće izvore:

* Opći prihodi i primici = 1.878.887,21 € - 46,80 % u odnosu na planirano i 146,86 % od izvršenja istog razdoblja prošle godine
* Vlastiti prihodi = 31.787,01 € - 20,70 % u odnosu na planirano i 40,47 % od izvršenja istog razdoblja prošle godine
* Prihodi za posebne namjene = 431.205,09 € - 29,05 % u odnosu na planirano i 158,29 % od izvršenja istog razdoblja prošle godine
* Pomoći = 111.148,86 € - 5,48 % u odnosu na planirano i 9,68 % od izvršenja istog razdoblja prošle godine
* Donacije = 0,00 €
* Prihodi od prodaje ili zamjene nefinancijske imovine = 312,50 € - 0,05 % u odnosu na planirano i 6,17 % od izvršenja istog razdoblja prošle godine
* Namjenski primici od zaduživanja = 0,00 €
* Višak prihoda ( iz prijašnjih godina ) = 0,00 €

**Rashodi prema funkcijskoj klasifikaciji**

Funkcijska kasifikacija ***01 - Opće javne usluge*** izvršena je u iznosu od 426.773,73 €, odnosno 40,14 % od plana za 2024. g. i 134,83 % u odnosu na izvršenje u istom razdoblju prethodne godine.

Funkcijska kasifikacija ***02 - Obrana*** izvršena je u iznosu od 1.500,00 €, odnosno 18,52 % od plana za 2024. g. i 86,11 % u odnosu na izvršenje u istom razdoblju prethodne godine.

Funkcijska kasifikacija ***03 - Javni red i sigurnost*** izvršena je u iznosu od 75.878,76 €, odnosno 95,79 % od plana za 2024. g. i 221,87 % u odnosu na izvršenje u istom razdoblju prethodne godine.

Funkcijska kasifikacija ***04 - Ekonomski poslovi***  izvršena je u iznosu od 2.025,04 €, odnosno 7,28 % od plana za 2024. g. i 0,78 % u odnosu na izvršenje u istom razdoblju prethodne godine.

Funkcijska kasifikacija ***05 - Zaštita okoliša*** izvršena je u iznosu od 0,00 €.

Funkcijska kasifikacija ***06 - Usluge unapređenja stanovanja i zajednice*** izvršena je u iznosu od 903.960,05 €, odnosno 22,14 % od plana za 2024. g. i 77,49 % u odnosu na izvršenje u istom razdoblju prethodne godine.

Funkcijska kasifikacija ***07 - Zdravstvo*** izvršena je u iznosu od 13.787,20 €, odnosno 34,97 % od plana za 2024. g. i 976,08 % u odnosu na izvršenje u istom razdoblju prethodne godine.

Funkcijska kasifikacija ***08 - Rekreacija, kultura i religija*** izvršena je u iznosu od 132.846,05 €, odnosno 23,30 % od plana za 2024. g. i 17,70 % u odnosu na izvršenje u istom razdoblju prethodne godine.

Funkcijska kasifikacija ***09 - Obrazovanje*** izvršena je u iznosu od 579.229,70 €, odnosno 20,88 % od plana za 2024. g. i 133,64 % u odnosu na izvršenje u istom razdoblju prethodne godine.

Funkcijska kasifikacija ***10 - Socijalna zaštita*** izvršena je u iznosu od 317.340,14 €, odnosno 47,13 % od plana za 2024. g. i 290,62 % u odnosu na izvršenje u istom razdoblju prethodne godine

* 1. **Račun financiranja**

**Račun financiranja prema ekonomskoj klasifikaciji**

*Primici od financijske imovine i zaduživanja* planirani su u iznosu 1.018.000,00 € za financiranje projekta ”Izgradnja Područnog vrtića Kapljica”, a u razdoblju od 01.01. – 30.06.2024.g. nije bilo primitaka po osnovi zaduživanja.

*Izdaci za financijsku imovinu i otplate zajmova* izvršeni su u iznosu 541.229,43 €, odnosno 88,46 % u odnosu na planirane izdatke, te 766,56 % u odnosu na izvršenje 2023.g.

Od planiranih sredstava viška iz prethodnih godina u iznosu od 658.660,77 € izvršeno je 320.727,57 €.

*Neto financiranje* iznosi -220.501,86 €.

***Općina Bistra*** dugoročno se zadužila kod Hrvatske banke za obnovu i razvitak:

- 2008. godine za Izgradnju pješačkih pločnika i oborinske odvodnje u iznosu od 339.901,27 € ( Ugovor o kreditu br. FRR-I-01/08 );

- 2018. godine za Izgradnju komunalne infrastrukture u iznosu od 1.259.026,70 € ( Ugovor o kreditu br. KOKF-18-1100259 );

- 2022.g. za projekte ”Rekonstrukcija dijela Podgorske ulice” i ” Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra” ( za vlastito učešće ) u iznosu 495.979,59 € ( Ugovor INJS-22-1102088 ).

- dana 13.07.2023. godine Općina Bistra se kratkoročno zadužila kod Erste&Steiermarkische bank d.d. u iznosu do 700.000,00 € radi premošćivanje jaza nastalog zbog različite dinamike priljeva sredstava iz EU i Proračuna Republike Hrvatske i dospijeća obveza na projektu „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“, a korištenje kredita iznosi 472.453,48 €.

Izdaci za otplatu glavnice primljenih kredita Općine Bistra iznose 486.034,81 €:

1. =13.581,33 € za dugoročni kredit HBOR-a iz 2008.g. – Izgradnja pješačkih pločnika i oborinske odvodnje
2. =472.453,48 € za kratkoročni kredit Erste&Steiermarkische bank d.d. iz 2023.g.

***Dječji vrtić Kapljica*** se dugoročno kreditno zadužio kod Hrvatske banke za obnovu i razvitak u 2019. godini za projekt „Energetska obnova zgrade Dječjeg vrtića Kapljica” na iznos kredita 116.723,89 € (Ugovor o kreditu broj ESEU-19-1100359 potpisan je 27.03.2019. godine ), 2020. godine za EU projekt „Rekonstrukcija i dogradnja Dječjeg vrtića Kapljica u Poljanici Bistranskoj“ na iznos kredita 316.540,29 € (Ugovor o kreditu broj EUPR-20-1100733 potpisan je 17.02.2020. godine ), i za projekt „Rekonstrukcija i dogradnja Dječjeg vrtića Kapljica u Poljanici Bistranskoj“ – vlastiti udio na iznos kredita 71.209,36 € (Ugovor o kreditu broj EUPR-20-1101017 potpisan je 21.07.2020. godine ).

Izdaci za otplatu glavnice primljenih kredita Dječjeg vrtića Kapljica iznose 55.194,62 €:

1. =23.540,60 € za kredit „Energetska obnova zgrade Dječjeg vrtića Kapljica“
2. =31.654,02 € za kredit „Rekonstrukcija i dogradnja Dječjeg vrtića Kapljica u Poljanici Bistranskoj“ ( za vlastiti udio ) – *obveze proračuna za naplaćene prihode proračunskog korisnika ( konto 239560 ).*

**Račun financiranja prema izvorima financiranja**

*Primici od financijske imovine i zaduživanja,* izvor 8.0 Namjenski primici od zaduživanja, planirani su u iznosu od 1.018.000,00 €, a u razdoblju od 01.01. – 30.06.2024. godine nije bilo izvršenja.

*Izdaci za financijsku imovinu i otplate zajmova* izvršeni su u iznosu 541.229,43 € iz sljedećih izvora financiranja:

* Izvor 1.0 Opći prihodi i primici =375.581,24 € – otplata glavnice dugoročnih kredita i kratkoročnog kredita Općine Bistra
* Izvor 1.1. Prihodi za financiranje rashoda poslovanja korisnika =23.540,60 € - otplata glavnice kredita Dječjeg vrtića Kapljica
* Izvor 5.8. Pomoći – EU fondovi =39.974,46 – otplata glavnice kratkoročnog kredita ( višak 2023. )
* Izvor 7.0. Prihodi od prodaje zemljišta =70.479,11 - otplata glavnice kratkoročnog kredita
* Izvor 9.2. Višak prihoda MRRFEU-korisnik =31.654,02 € - obveze proračuna Općine Bistra za naplaćene prihode proračunskog korisnika Dječjeg vrtića Kapljica – otplata glavnice kredita Dječjeg vrtića Kapljica.

*Neto financiranje* iznosi -541.229,43 €.

U razdoblju od 01.01. – 30.06.2024.g. korištenje sredstava iz prethodnih godina u iznosu od 342.150,09 € realizirano je iz sljedećih izvora:

* Izvor 1.0. Opći prihodi i primici = 288.394,04 € ( prihodi od poreza )
* Izvor 4.0.3. Prihodi za posebne namjene ( Hrv. Šume, Grad Zagreb, Zagrebačka županija )= 10.711,26 € ( financiranje održavanja Sljemenske ceste )
* Izvor 4.0.4. Prihodi za posebne namjene ( Hrvatske vode ) = 3.070,33 € ( vodni doprinos )
* Izvor 5.8. Pomoći – EU fondovi = 39.974,46 € ( projekt Ekomuzej )

**Realizacija prihoda i rashoda po izvorima financiranja**

U tablici su dani pregledi realizacije prihoda i rashoda za razdoblje od 01.01. – 30.06.2024. g. prema izvorima financiranja:

1. ***OPĆINA BISTRA***

|  |  |  |  |
| --- | --- | --- | --- |
| **REDNI BROJ** | **IZVOR FINANCIRANJA** | **MANJAK** | **VIŠAK** |
| 1. | Opći prihodi i primici - Izvor 1.0. | -369.956,35 € |  |
| 2. | Opći prihodi i primici – Izvor 1.1. |  | 36.834,17 € |
| 3. | Opći prihodi i primici – Izvor 1.2. | -2.657,78 € |  |
| 4. | Vlastiti prihodi |  | 33.472,19 € |
| 5. | Prihodi za posebne namjene - Izvor 4.0.3.  | -22.006,23 €  |  |
| 6. | Prihod za posebne namjene – Izvor 4.0.4. |  | 9.081,32 €  |
| 7. | Prihod od komunalne naknade – Izvor 4.1. | -2.928,78 € |  |
| 8. | Prihod od komunalnog doprinosa – Izvor 4.2. | -36.908,12 € |  |
| 9. | Pomoći – Izvor 5.6. |  | 722,00 € |
| 10. | Pomoći – Izvor 5.8. |  | 419.850,56 € |
|  | **UKUPNO manjak / višak** | ***-434.457,26 €*** | ***499.960,24 €*** |
|  | ***Razlika (višak - manjak) = višak***  |  ***65.502,98 €*** |
|  | Realizacija viška iz 2023. g. |  320.727,57 € |
|  | **UKUPNO = manjak prihoda**  |  **- 255.224,59 €** |

1. ***DJEČJI VRTIĆ KAPLJICA***

Realizacija prihoda i rashoda za razdoblje od 01.01. – 30.06.2024. g. prema izvorima financiranja:

|  |  |  |  |
| --- | --- | --- | --- |
| **REDNI BROJ** | **IZVOR FINANCIRANJA** | **MANJAK** | **VIŠAK** |
| 1. | Opći prihodi i primici ( Općina Bistra )- Izvor 1.1. |  | 29.497,60 € |
| 2. | Opći prihodi i primici ( Općina Bistra )- Izvor 1.2. | * 2.657,78 €
 |  |
| 3. | Vlastiti prihodi – Izvor 3.1. |  | 1.689,41 € |
| 4. | Prihodi za posebne namjene – Izvor 4.9. |  -35.861,31 € |  |
| 5. | Pomoći – Izvor 5.7 | * 88,29 €
 |  |
|  | ***UKUPNO manjak / višak*** | ***-38.607,38 €*** | ***31.187,01 €*** |
|  | **Razlika ( višak – manjak ) = manjak** |  **-7.420,37 €** |
|  | Realizacija viška iz 2023. – Izvor 9.2. |  31.654,02 € |
|  | ***UKUPNO ( višak– manjak ) = manjak*** |  ***-39.074,39 €***  |

1. ***OPĆINSKA KNJIŽNICA BISTRA***

Realizacija prihoda i rashoda za razdoblje od 01.01. – 30.06.2024. g. prema izvorima financiranja

|  |  |  |  |
| --- | --- | --- | --- |
| **REDNI BROJ** | **IZVOR FINANCIRANJA** | **MANJAK** | **VIŠAK** |
| 1. | Opći prihodi i primici – Izvor 1.1. | -764,43 € |  |
| 2. | Prihodi za posebne namjene - Izvor 4.9. |  | 517,78 € |
| 3. | Vlastiti prihodi – Izvor 3.1 |  | *88,70 €* |
| 4. | Pomoći – Izvor 5.7 |  | *7.785,52 €* |
|  | **UKUPNO manjak / višak** | ***-764,43*** € | ***8.392,00*** € |
|  | ***Razlika (višak – manjak ) = višak*** | ***7.627,57 €*** |

**IV. POSEBNI IZVJEŠTAJI**

1. **IZVJEŠTAJ O KORIŠTENJU PRORAČUNSKE ZALIHE**

U razdoblju od 01.01. – 30.06.2024.g. Općina Bistra nije koristila sredstva proračunske zalihe.

1. **IZVJEŠTAJ O ZADUŽIVANJU NA DOMAĆEM I STRANOM**

**TRŽIŠTU NOVCA I KAPITALA**

***OPĆINA BISTRA***

U tabeli je dan pregled otplate kredita od HBOR-a iz 2008. godine za ”Izgradnju pješačkih pločnika i oborinske odvodnje” u iznosu od 339.901,27 € ( Ugovor o kreditu br. FRR-I-01/08), kredita iz 2018. godine za ”Izgradnju komunalne infrastrukture” u iznosu od 1.259.026,70 € ( Ugovor o kreditu br. KOKF-18-1100259 ) i kredita iz 2022.g. za projekte ”Rekonstrukcija dijela Podgorske ulice” i ” Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra” ( za vlastito učešće ) u iznosu 495.979,59 € ( Ugovor INJS-22-1102088 ).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Davatelj kredita** | **Namjena kredita** | **Iznos kredita** | **Stanje kredita 1.1.2024.** | **Otplaćeno glavnice** | **Stanje kredita 30.06.2024.** | **Otplaćeno****kamata**  |  **Datum primanja kredita** | **Datum dospijeća kredita** |
| HBOR 2008. | Izgradnja pješačkog pločnika |  339.901,27€ |  28.324,95€ |  325.157,65 € |  14.743,62€ |  77.415,35 € | 31.12.2009. | 31.11.2024. |
| HBOR 2018. | Infrastruktura | 1.259.026,70€ | 1.259.026,70€ |  0,00 € | 1.259.026,70€ |  99.088,16 € | 20.12.2019. | 31.10.2034. |
| HBOR 2022. | Investicije javnog sektora |  495.979,59€ |  495.979,59 € |  0,00 € |  495.979,59 € |  8.810,76 € | 13.10.2022. | 31.12.2033. |
| **UKUPNO** | **2.094.907,56€** | **1.783.331,24€** | **325.157,65 €** | **1.769.749,91€** |  **201.185,37 €** |  |  |

Dana 13.07.2023. godine Općina Bistra se kratkoročno zadužila kod Erste&Steiermarkische bank d.d. u iznosu do 700.000,00 € radi premošćivanje jaza nastalog zbog različite dinamike priljeva sredstava iz EU i Proračuna Republike Hrvatske i dospijeća obveza na projektu „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“. Kredit je iskorišten u iznosu od 472.453,48 €, te je otplaćen u cijelosti dana 02.05.2024.g.

***PRORAČUNSKI KORISNIK – DJEČJI VRTIĆ KAPLJICA***

1. Sukladno članku 90. Zakona o proračunu ( Narodne novine 87/08, 136/12, 15/15 ), Općinsko vijeće Općine Bistra na sjednici održanoj 20. prosinca 2018. godine donijelo je Odluku o davanju suglasnosti za zaduženje proračunskom korisniku Općine Bistra - Dječjem vrtiću Kapljica, za dugoročno kreditno zaduženje kod Hrvatske banke za obnovu i razvitak za projekt „Energetska obnova zgrade DV Kapljica na adresi Potočna ulica 4, Općina Bistra, Poljanica Bistranska“ na iznos kredita 116.723,89 €. Ugovor o kreditu broj ESEU-19-1100359 sa Hrvatskom bankom za obnovu i razvitak potpisan je 27.03.2019. godine.
2. Sukladno članku 90. Zakona o proračunu ( Narodne novine 87/08, 136/12, 15/15 ), Općinsko vijeće Općine Bistra na sjednici održanoj 17. prosinca 2019. godine donijelo je Odluku o davanju suglasnosti za zaduženje proračunskom korisniku Općine Bistra - Dječjem vrtiću Kapljica, za dugoročno kreditno zaduženje kod Hrvatske banke za obnovu i razvitak za EU projekt „Rekonstrukcija i dogradnja Dječjeg vrtića Kapljica u Poljanici Bistranskoj“ na iznos kredita 316.540,29 €. Ugovor o kreditu broj EUPR-20-1100733 sa Hrvatskom bankom za obnovu i razvitak potpisan je 17.02.2020. godine.
3. Sukladno članku 90. Zakona o proračunu ( Narodne novine 87/08, 136/12, 15/15 ) Općinsko vijeće Općine Bistra na 28. sjednici održanoj 18. lipnja 2020. godine donijelo je Odluku o davanju suglasnosti za zaduženje proračunskom korisniku Općine Bistra - Dječjem vrtiću Kapljica, za dugoročno kreditno zaduženje kod Hrvatske banke za obnovu i razvitak za projekt „Rekonstrukcija i dogradnja Dječjeg vrtića Kapljica u Poljanici Bistranskoj“ na iznos kredita 71.209,36 €. Ugovor o kreditu broj EUPR-20-1101017 sa Hrvatskom bankom za obnovu i razvitak potpisan je 21.07.2020. godine.

Pregled otplate kredita Dječjeg vrtića Kapljica:

|  |  |  |  |  |  |  |  |
| --- | --- | --- | --- | --- | --- | --- | --- |
| **Davatelj kredita** | **Namjena kredita** | **Iznos kredita** | **Stanje kredita 1.1.2024.** | **Otplaćeno glavnice** | **Stanje kredita 30.06.2024.** | **Otplaćeno kamata** | **Datum dospijeća kredita** |
| HBOR-2019. | Energetska obnova zgrade DV Kapljica | 116.723,89 € | 70.034.35 € | 58.361,92 € | 58.361,97 € | 472,91 € | 31.12.2026. |
| HBOR-2020. | Rekonstrukcija i dogradnja DV Kapljica | 316.540,29 € | 300.713,28 € | 47.481,03 € | 269.059,26 € | 22.167,40 € | 30.09.2028. |
| HBOR-2020. | Rekonstrukcija i dogradnja DV Kapljica-Vl. udio | 71.209,36 € | 23.736,48 € | 59.341,11 € | 11.868,26 € | 3.624,96 € | 31.12.2024. |
| **UKUPNO** |  **504.473,54 €** |  **394.484,11 €** |  **165.184,06 €** |  **339.289,49 €** |  **26.265,27 €** |  |

1. **IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

U razdoblju od 01.01. – 30.06.2024. godine Općina Bistra nije davala jamstva, te nema izdataka po protestiranim jamstvima.

**Predsjednik Općinskog vijeća**

 **Krešimir Gulić**